TARTALOMJEGYZÉK A Tudományos Diákkör A Tudományos Diákköri munka Az Egyetemi Tudományos Diákköri Tanács A kari Tudományos Diák - PDF
Download "TARTALOMJEGYZÉK A Tudományos Diákkör A Tudományos Diákköri munka Az Egyetemi Tudományos Diákköri Tanács A kari Tudományos Diák"
1 1. verzió Az Óbudai Egyetem Szervezeti és Működési Szabályzata 3. melléklet Hallgatói követelményrendszer 12. függelék Az ÓBUDAI EGYETEM TUDOMÁNYOS DIÁKKÖRI SZABÁLYZATA BUDAPEST, január
2 TARTALOMJEGYZÉK A Tudományos Diákkör A Tudományos Diákköri munka Az Egyetemi Tudományos Diákköri Tanács A kari Tudományos Diákkör munka szervezése Az intézeti Tudományos Diákköri munka szervezése A Tudományos Diákköri Munka anyagi támogatásának formái A TDK munka eredményeinek közzététele, segítése A TDK munka résztvevői és vezetése Záró rendelkezések
3 A Tudományos Diákkör 1. (1) A Tudományos Diákkörök öntevékeny csoportnak minősülnek, amelyek szakmai irányítását és felügyeletét az Óbudai Egyetem tudományos rektorhelyettese látja el. (2) A Tudományos Diákkör az első olyan szakmai-tudományos tevékenység, amelyet a legkiválóbb hallgatók vagy hallgatói csoportok végeznek a tantervben meghatározott tanulmányi feladatokon túl. (3) Az egyetem Tudományos Diákkörei együttműködhetnek egymással, más felsőfokú intézmények Tudományos Diákköreivel, szakmai tudományos szervezetekkel és egyesületekkel, valamint kapcsolatot tarthatnak fenn külföldi felsőoktatási intézményekkel, hazai és nemzetközi ifjúsági szervezetekkel. A külföldi kapcsolatok kialakításáról, illetve fenntartásáról a kari ETDT tagok a tudományos rektorhelyettest tájékoztatják. Azon kapcsolatok kialakításához vagy fenntartásához, amelyekhez a 6. szerinti kereteken felül az egyetem anyagi kötelezettségvállalása szükséges, a tudományos rektorhelyettes jóváhagyását kell kérni. A Tudományos Diákköri munka 2. (1) A Tudományos Diákköri munka (továbbiakban: TDK) a hallgatók és az oktatók együttműködésével, szükség szerint külső szakember részvételével végzett önálló tevékenység. (2) A TDK tevékenység célja: a) tudományos igényű önképzés megvalósítása, amely kiterjed a hallgatók szakmai és nyelvi ismereteinek elmélyítésére, b) a tudományos megismerés gyakorlatának és a kutatás módszertanának elsajátítása, c) bekapcsolódás az elméleti és gyakorlati kutatómunkába, d) a hazai és külföldi tudományos eredmények megismerése, e) az oktatók és hallgatók között kialakuló közvetlen munkakapcsolat révén a hallgatók szakmai és erkölcsi fejlődésének elősegítése, f) a hallgatók bekapcsolódása a szakmai közéletbe, g) az elért, egyéni vagy kollektív eredmények bemutatásának biztosítása és hasznosításának elősegítése. Az Egyetemi Tudományos Diákköri Tanács 3. (1) Az Egyetemi TDK munka összefogását a tudományos rektorhelyettes felügyelet alatt, önkormányzati elv alapján az Egyetemi Tudományos Diákköri Tanács (továbbiakban: ETDT) látja el, melynek vezetője az ETDT elnöke. (2) Az ETDT folyamatosan ellátja a TDK munkák irányítását, koordinálását és szakmai ellenőrzését. Szorgalmazza a tudományos kapcsolatok kialakítását, a diákköri munka hallgatóságra kisugárzó hatásának fokozását, az eredményes munka elismerését. (3) Az ETDT irányítja a TDK konferenciák szervezését, elősegíti a kiemelkedő TDK munkák részvételét az országos, illetve társintézmények TDK konferenciáin, hazai és külföldi szakmai tudományos rendezvényeken. 3
4 (4) Az ETDT feladata: a) a Szenátus elé terjeszti az egyetem TDK szabályzatát, b) kapcsolatot tart az Országos Tudományos Diákköri Szakmai Bizottságokkal, bel- és külföldi társszervezetekkel és egyesületekkel, c) segíti a TDK munkák szakmai nyilvánosságának megteremtését, publikálását, hasznosítását, d) meghatározza az egyetemi konferenciák időpontját, koordinálja azok lebonyolítását, e) gondoskodik a TDK dolgozatok egy példányának könyvtári elhelyezéséről és megőrzéséről. (5) Az ETDT tagjai: a) az ETDT oktató tagjait a karok delegálják (karonként 1-1 fő, összesen: 5 fő), b) a hallgatói tagokat a Kari Hallgatói Önkormányzatok delegálják (Kari Hallgatói Önkormányzatonként 1-1 főt, összesen 5 főt) c) az adminisztratív feladatokat a Rektori Hivatal megbízott dolgozója látja el. (6) Az ETDT saját hatáskörében választja meg tagjai köréből tisztségviselőit: elnökét, elnökhelyettesét és titkárát. (7) Az ETDT elnöke az ETDT tevékenységéről a rektori állásfoglalás szerinti rendszerességgel és időpontban beszámol a Szenátusnak. (8) Az ETDT üléseit az elnök hívja össze szükség szerint, de félévente legalább egyszer. Össze kell hívni az ETDT ülését akkor is, ha a tagok legalább 1/3-a írásban kezdeményezi. Az ülések közötti időszakban operatív munkát az elnök, illetve helyettese és a titkár végeznek. (9) Az ETDT oktató tagjainak megbízatása visszahívásig, míg a hallgató tagoké visszahívásig, illetve tanulmányaik befejezéséig tart. A kari Tudományos Diákkör munka szervezése 4. (1) A kari Tudományos Diákköri munka vezetője a kari TDK felelős, akit a dékán bíz meg. (2) A kari TDK felelős feladatai: a) a karon belül folyamatos témaajánlatok biztosítása, b) az egyes témák kidolgozása, hallgatói csoportok szervezése és felügyelete, c) az oktatók és a hallgatók közötti közvetlen munkakapcsolat biztosítása, d) a munkák folyamatos figyelemmel kísérése és segítése, e) a TDK munka karon belüli működésének koordinálása, f) a dolgozatok és pályamunkák előkészítéséhez szükséges anyagi és szervezési segítség biztosítása karon belül, g) a hallgatók és oktatók mozgósítása a TDK munkára, h) az intézetek közötti közös TDK munkák koordinálása, i) a TDK feladatok összegyűjtése és nyilvánosságra hozatala, kiírása és propagálása. (3) A kari TDK felelős a tudományos diákköri tevékenységről, annak eredményeiről évente beszámol a Kari Tanácsnak, az ETDT-nek és a kutatási dékánhelyettesnek. 4
5 Az intézeti Tudományos Diákköri munka szervezése 5. (1) Az intézeti Tudományos Diákköri munka vezetője az intézeti TDK felelős, akit az intézetigazgató bíz meg. (2) Az intézeti TDK felelős feladatai: a) az intézetben folyamatos témaajánlatok kidolgozása, b) az egyes témák kidolgozása, hallgatói csoportok szervezése és felügyelete, c) az oktatók és a hallgatók közötti közvetlen munkakapcsolat biztosítása, d) a munkák folyamatos figyelemmel kísérése és segítése, e) a TDK munka intézeten belüli működésének koordinálása, f) a dolgozatok és pályamunkák elkészítéséhez szükséges anyagi és szervezési segítség biztosítása az intézetben, g) a hallgatók és oktatók mozgósítása a TDK munkára, h) a TDK feladatok összegyűjtése és nyilvánosságra hozatala, kiírása és propagálása. (3) Az intézeti TDK felelős a tudományos diákköri tevékenységről és annak eredményéről évente beszámol az Intézeti Tanácsnak és az intézetigazgatónak. A Tudományos Diákköri Munka anyagi támogatásának formái 6. (1) A munka megvalósításának és a dolgozat elkészítésének költségei az OE központi költségvetéséből elkülönített alapot terhelik. Az utalványozási jogot az ETDT elnöke gyakorolja. A szerződéses munkákhoz vagy pályázati tevékenységhez kapcsolódó TDK munkák anyagi fedezetét ezen forrásokból közvetlenül lehet biztosítani. Ha a hallgató saját részére készít eszközt, melyet a konferencia után is megtart, az erre jutó dologi kiadásokat magának kell fedeznie. (2) Az egyetemi és az országos TDK konferenciákra 2 példányban készülő dolgozatok gépelése, rajzolása a hallgató feladata, amelyhez az intézetek biztosítják a feltételeket. (3) Az egyetemi költségvetési keretből az egyetem az oktatók és TDK konzulensek részére pénzkeretet biztosít. (4) Az FHÖK a hallgatók részére évenként pénzkeretet biztosít. (5) Az egyetem a TDK konferenciák díjazásához szponzorokat, támogatókat nyerhet meg. (6) A TDK keret felhasználására az ETDT javaslatot tesz, amelyet a tudományos rektorhelyettes hagy jóvá a gazdasági főigazgató ellenjegyzésével. Ebből az összegből az alábbi költségeket kell fedezni: a) a munka megvalósításával kapcsolatos dologi kiadások, b) a dolgozat elkészítésével kapcsolatos költségek, c) az egyetemi TDK konferenciával kapcsolatos kiadások, díjazások, d) az OTDK konferencián való részvétellel kapcsolatos kiadások (utazás, szállás, részvételi díj), e) az OTDK konferencia egyes szekcióinak esetleges megrendezésével kapcsolatos kiadások, f) nemzetközi TDK konferencián való részvétel költségei, g) külföldi hallgatók és oktatók költségei az egyetemi TDK konferencián. 5
6 A TDK munka eredményeinek közzététele, segítése 7. (1) A TDK tevékenység egy-egy szakaszának lezárását az elért eredményeket összegző diákköri dolgozat elkészítése és benyújtása jelenti, illetve gyakorlati megvalósítás esetén a gép, eszköz vagy program bemutatása és a tudományos tevékenység dokumentálása. (2) A TDK tagjai a végzett munkákról és az eredményekről a következő módon számolhatnak be: a) előadások tartásával egyetemi, illetve diákköri összejöveteleken, tudományos egyesületekben, b) egyetemi TDK konferenciákon, c) országos, esetleg külföldi TDK és egyéb tudományos konferenciákon, d) szakirodalmi tevékenységgel szakfolyóiratban, e) a megfelelő szintű téma kidolgozását a szakdolgozat készítési időszakban továbbfejlesztve a munka szakdolgozatként is felhasználható. (3) A TDK keretében végzett kiemelkedő munka eredményeit a kari Tanulmányi Osztályok bevezetik a hallgatók leckekönyvébe. A hazai és nemzetközi konferenciákon elért legmagasabb szintű helyezés is bekerül a leckekönyvbe. (4) Az országos és a nemzetközi konferenciákra került dolgozatok konzulensei dolgozatonként, évenként előre meghatározott mértékű jutalomban részesülnek, melyet az illetékes karok biztosítanak. A TDK munka résztvevői és vezetése 8. (1) A TDK résztvevője lehet minden, a egyetemi képzésben résztvevő hallgató, aki akár egyénileg, akár közös munkában a egyetemi tanulmányokon túlmenően végzi tevékenységét. (2) Az egyetem elvégzése után a végzett hallgatók a még hallgatóként kidolgozott munkával részt vehetnek a soron következő egyetemi és országos TDK konferencián. (3) A TDK csoportok vezetését az intézeti TDK felelősök ajánlásával választják. Záró rendelkezések 9. (1) Az Óbudai Egyetem Tudományos Diákköri szabályzatát az Ideiglenes Szenátus december 21- ei ülésén megtárgyalta és elfogadta. Jelen 1. verziószámú szabályzat január 1-jén lép hatályba. (2) Jelen szabályzatot az egyetem honlapján nyilvánosságra kell hozni, és hozzáférhetővé kell tenni. Budapest, december 22. Prof. Dr. Rudas Imre rektor 6